
Pielikums Nr. ______ iepirkuma nolikumam Nr.________

Piegādes līgums Nr. xxx
 „Pārtikas produktu piegāde”
(projekts)

Ventspilī								Datums skatāms dokumenta                     paraksta laika zīmogā

Ventspils tehnikums, reģistrācijas Nr.90000079824, juridiskā adrese: Saules iela 15, Ventspils, LV-3601, sertificēts atbilstoši ISO 9001:2015 standartam “Vidējās profesionālās izglītības un mūžizglītības īstenošana un zināšanu/prasmju novērtēšana” tā ___________________ personā, kura darbojas saskaņā ar Nolikumu (turpmāk – Pasūtītājs), no vienas puses, un

______________________, no otras puses,  (turpmāk – Piegādātājs)
kopā un katrs atsevišķi turpmāk saukti arī par Pusēm, pamatojoties uz iepirkuma „Pārtikas produktu piegāde” (iepirkuma identifikācijas Nr. VT 2026/11) (turpmāk – Iepirkums) rezultātiem, bez maldības, viltus un spaidiem noslēdz līgumu par pārtikas preču piegādi (turpmāk – Līgums): 

1.LĪGUMA PRIEKŠMETS UN SATURS

1.1. Pasūtītājs uzdod un Piegādātājs apņemas veikt pārtikas produktu (turpmāk - Preces) piegādi Pasūtītājam Iepirkuma X. daļā atbilstoši Iepirkuma Tehniskajām specifikācijām, Piegādātāja Tehniskajam un Finanšu piedāvājumam (Līguma 1.pielikums), turpmāk – Piedāvājums, un Pasūtītāja veiktajiem Preču pasūtījumiem, Līguma 3.4. punktā norādītajās Preču piegādes vietā, kā arī atbilstoši Latvijas Republikā spēkā esošo normatīvo aktu prasībām un šī Līguma noteikumiem un prasībām.
1.2. Preces neatbilst Līguma noteikumiem, ja par Preci sniegta maldinoša, nepatiesa, nepilnīga vai neskaidra (nesalasāma) informācija, vai tā nav sniegta vispār.
1.3. Līguma darbības termiņš ir līdz ____________ no līguma  noslēgšanas	brīža vai līdz līguma kopējās summas  (katrai daļai atsevišķi) pilnai apguvei.  

2. PRECES KVALITĀTE UN APJOMS

2.1. Piegādātājs piegādā kvalitatīvu, Līgumam atbilstošu Preci. Piegādāto Preču kvalitātei jāatbilst iepirkuma nolikumā noteiktajām kvalitātes prasībām, Pārtikas aprites uzraudzības likumam, un Piegādātāja Tehniskajam piedāvājumam.
2.2. Piegādātājs izrakstot rēķinu par precēm, nodrošina, ka rēķinā tiek norādīts katras Preces numurs atbilstoši Tehniskajā specifikācijā norādītājam preces nomenklatūras numuram.
2.3. Piegādes laikā Precēm jābūt fasētām Preču ražotāja oriģinālā iepakojumā un atbilstoši normatīvo aktu prasībām, nodrošinot pilnīgu Preču drošību pret iespējamajiem bojājumiem tās transportējot.
2.4. Tarai ir jāatbilst Latvijas Republikā spēkā esošajam "Pārtikas aprites uzraudzības likumam" un pārtikas produktu higiēnai.
2.5. Piegādātājs, piegādājot Preces, bet vienlaikus nenodrošinot to atbilstību Līguma 2.1., 2.3., 2.4. apakšpunktā noteiktajām prasībām, sedz zaudējumus par pārtikas aprites uzraudzības institūcijas konstatētajām neatbilstībām par produktu kvalitāti un neatbilstību Līgumā noteiktajām normatīvo aktu prasībām, produktu transportēšanas nosacījumiem, nenodrošinot Preces kvalitātei atbilstošu temperatūru, ieskaitot izdevumus par preces iegādi par augstāku cenu no cita komersanta, gadījumos, ja tiek apturēta nekvalitatīvas Preces iegāde no Piegādātāja. 
2.6. [bookmark: _Hlk530484580]Piegādātājs nodrošina, lai uz to produktu iepakojuma, kuri atbilst bioloģiskās lauksamniecības vai nacionālās pārtikas kvalitātes shēmas prasībām, Preces piegādes brīdī ir atbilstoša norāde.
2.7. Piegādātājs garantē Preču derīguma termiņu no Preces nodošanas dienas saskaņā ar Preces dokumentāciju. Piegādātājs piegādā Preces, ar ne mazāk kā sekojošu derīguma termiņu:
2.7.1. 2/3 (divas trešdaļas) no kopējā realizācijas termiņa, Precēm, kuru realizācijas termiņš ir līdz 3 (trīs) mēnešiem;
2.7.2. ne mazāk kā 3 (trīs) mēneši līdz realizācijas termiņa beigām, Precēm, kuru realizācijas termiņš ir viens gads vai ilgāk;
2.8. Piegādātājam nav tiesības piegādāt Preces, kuru derīguma termiņš ir neatbilstošs.

3. PREČU PIEGĀDES NOSACĪJUMI

3.1. Piegādātājs apņemas veikt Preču piegādi savlaicīgi un kvalitatīvi, atbilstoši Piegādātāja Tehniskajam piedāvājumam, šī Līguma nosacījumiem un Latvijas Republikas spēkā esošajiem normatīvajiem aktiem, saskaņā ar Līgumu un tā pielikumiem.
3.2. Preču pasūtījums tiek veikts mutiski pa tālruni vai citiem saziņas līdzekļiem. Pasūtījumā Pasūtītājs norāda Preču veidu, daudzumu un vēlamo piegādes laiku.
3.3. Piegādātājs piegādā Preci saskaņā ar Pasūtītāja pasūtījumu. 
3.4. Preču piegādes vieta un par Preču pasūtījuma veikšanu un pieņemšanu Pasūtītāja atbildīgā persona: Saules iela 15, Ventspils, atbildīgā persona: ______________.
3.5. Pēc Pasūtījuma piegādes Preču piegādes vietā, Piegādātāja pilnvarotā persona iesniedz aizpildītu un parakstītu Preču rēķinu par pasūtījuma pieņemšanu atbildīgajai personai no Piegādātāju puses. Prece uzskatāma par piegādātu ar Preču rēķina abpusēju parakstīšanas brīdi.
3.6. Preču pieņemšanas - nodošanas kārtība Līguma izpildes laikā:
3.6.1. Preču piegādes vietā par pasūtījuma pieņemšanu atbildīgā persona no Pasūtītāja puses pārbauda piegādāto Preču kvalitāti un daudzumu, to atbilstību Pasūtījumam (sortiments, apjoms, kvalitāte, cena par vienību, tehniskās specifikācijas u.tml.), rēķinam un Līgumam;
3.6.2. gadījumos, kad pēc Preču piegādes tiek konstatēti Preču defekti un/vai bojājumi, kā arī neatbilstība Pasūtījumam vai citām šajā Līgumā noteiktajām prasībām (turpmāk – trūkumi), par pasūtījuma pieņemšanu atbildīgā persona no Pasūtītāja puses sagatavo un nosūta aktu pa e-pastu Piegādātāja pārstāvim. Šādā gadījumā:
3.6.2.1. Piegādātājam, tajā pašā dienā pēc akta saņemšanas nekavējoties jāierodas pie Pasūtītāja Preces piegādes vietā vai telefoniski jāsakontaktējas ar par pasūtījuma pieņemšanu atbildīgo personu no Piegādātāja puses. Piegādātāja neierašanās gadījumā, iepriekš operatīvi sniedzot informāciju pa tālruni atbildīgajai personai no Piegādātāja puses, Pasūtītājam ir tiesības sastādīt aktu bez Piegādātāja piedalīšanās;
3.6.2.2. Konstatētie trūkumi Piegādātājam bez papildu samaksas jānovērš Pasūtītāja pārstāvja noteiktajā termiņā pēc Līguma 3.5. apakšpunktā minētā akta sastādīšanas un nosūtīšanas Piegādātāja pārstāvim;
3.6.2.3. ja Piegādātājs konstatētos trūkumus nenovērš Pasūtītāja pārstāvja noteiktajā termiņā pēc akta sastādīšanas un nosūtīšanas Piegādātāja pārstāvim, Pasūtītājs ir tiesīgs piemērot līgumsodu saskaņā ar šī Līguma 5. punktu.
3.6.3. Pasūtītājam ir tiesības nepieņemt Piegādātāja piegādātās Preces, kas neatbilst Pasūtījumam vai Līguma noteikumiem.

4. LĪGUMA SUMMA UN NORĒĶINU KĀRTĪBA

4.1. Kopējā Līguma summa ir EUR ________ (summa vārdiem euro), bez pievienotās vērtības nodokļa (turpmāk - PVN) par iepirkuma X. daļu. Līguma kopējā kopsumma ar PVN ir EUR ____________ (summa vārdiem euro).
4.2. Līguma summā ietilpst visas ar Preču piegādi (pārdošana, transportēšana un izkraušana, nodevas, nodokļi u.c.) saistītās izmaksas, kā arī visas ar to netieši saistītās izmaksas.
4.3. Līguma izpildes laikā samaksas apmērs par Preču piegādes vietā piegādātajām Precēm tiek aprēķināts saskaņā ar Piegādātāja Tehniskajā un Finanšu piedāvājumā (Līguma 1.un 2. pielikums) norādītajām cenām un Pasūtījumā norādītajiem daudzumiem.
4.4. Ja piegādāta nekvalitatīva vai Līguma noteikumiem neatbilstoša Prece, par ko Līgumā noteiktā kārtībā sastādīts akts, norēķināšanās par Preci notiek pēc tās apmaiņas pret kvalitatīvu un atbilstošu Līguma noteikumiem.
4.5. Apmaksa par Preču piegādes vietā piegādātajām Precēm tiek veikta 15 (piecpadsmit) darba dienu laikā pēc Preču piegādes un rēķina apstiprināšanas, pārskaitot attiecīgo summu uz Piegādātāja norādīto bankas kontu, izņemot gadījumu, kad saskaņā ar Līguma 3.6.2. apakšpunktā noteikto kārtību tiek sastādīts akts vai saskaņā ar Līguma 5.1.apakšpunktā noteikto kārtību tiek pieprasīts līgumsods.
4.6. Pasūtītājs neapmaksā Piegādātāja rēķinu, ja par kādu no piegādātajām Precēm ir sastādīts akts, līdz brīdim, kamēr tiek novērstas aktā fiksētās neatbilstības Pasūtītāja veiktā Pasūtījuma prasībām vai Līguma noteikumiem.
4.7. Piegādātājs ir tiesīgs iesniegt Pasūtītājam elektroniski sagatavotus rēķinus. Puses apstiprina, ka elektroniski sagatavotais rēķins derīgs bez paraksta un tiek nosūtīts elektroniski uz Pasūtītāja e-adresi: REKINI@90000079824. Pasūtītājs ir saņēmis e-rēķinu datumā, kurā tas tiek iesūtīts Pasūtītāja e-pasta adresē. Gadījumā, ja rodas šaubas par e-rēķina saņemšanu, Piegādātājam ir pienākums pierādīt e-rēķina izsūtīšanas faktu.


5. LĪGUMSODS

5.1. Gadījumā, ja Piegādātājs neizpilda saistības Līgumā paredzētajā termiņā, Pasūtītājs tiesīgs rakstiski pieprasīt no Piegādātāja maksāt līgumsodu, tādā gadījumā Piegādātājs maksā Pasūtītājam līgumsodu EUR 500 (pieci simti eiro) apmērā, ja minētais nokavējums radies Piegādātāja vai Piegādātāja Līguma izpildē iesaistītu trešo personu vainas dēļ.
5.2. Ja Piegādātājs ir piegādājis Līguma noteikumiem neatbilstošu Preci un neapmaina to Līguma 3.6.2.2.apakšpunkta noteiktajā kārtībā, tas maksā Pasūtītājam līgumsodu 10% (desmit procenti) apmērā no Līguma prasībām neatbilstošās Preces summas bez PVN, un atlīdzina visus radušos zaudējumus. Līgumsoda samaksa neatbrīvo Piegādātāju no saistību izpildes.
5.3. Gadījumā, ja Pasūtītājs nesamaksā Piegādātajam Līguma maksājumu paredzētajos termiņos, Piegādātājs tiesīgs rakstiski pieprasīt no Pasūtītāja maksāt līgumsodu, tādā gadījumā Pasūtītājs maksā Piegādātajam līgumsodu 0,5% (nulle, komats, pieci procenti) apmērā no Piegādātajam neapmaksāto Preču rēķinu summas par katru nokavēto dienu, bet ne vairāk kā 10% (desmit procenti) no Līguma kopējās summas bez PVN par Piegādātāja iesniegto rēķinu.
5.4. Šī Līguma 5.1., 5.2., 5.3., apakšpunktos noteiktā līgumsoda samaksa neatbrīvo Puses no saistību pilnīgas izpildes.

6. PUŠU ATBILDĪBA

6.1. Piegādātāja pienākumi un tiesības:
6.1.1. piegādāt Preces saskaņā ar Līguma nosacījumiem un Līgumā norādītajā termiņā;
6.1.2. saņemt samaksu par atbilstoši Līguma nosacījumiem veikto Preču piegādi saskaņā ar šī Līguma nosacījumiem;
6.1.3. ja Piegādātājs piegādājis nekvalitatīvu Preci, tad tas uz sava rēķina apmaina Preci pret jaunu, kvalitatīvu Līgumā noteiktajā termiņā;
6.1.4. Piegādātās Preces marķējumā sniegtajai informācijai jābūt labi redzamai un saprotamai, tai objektīvi jāatspoguļo Preces drošums vai nekaitīgums un kvalitāte. Marķējumā sniegtā informācija nedrīkst piedēvēt Precei īpašības, kādas tai nepiemīt, kā arī maldināt Pasūtītāju, ka Precei piemīt kādas specifiskas īpašības, ja tādas īpašības piemīt visām attiecīgā veida Precēm;
6.1.5. Preces marķējumam jābūt neizdzēšamam. Marķējumā sniegtajai informācijai jābūt skaidrai, to nedrīkst aizsegt ar citu rakstveida informāciju, attēlu vai uzlīmi;
6.1.6. Preces iepakojuma marķējumam jāatbilst Ministru kabineta 2015. gada 3. marta noteikumiem Nr. 115 “Prasības fasētas pārtikas marķējumam” prasībām;
6.2. Ja Piegādātājs izvēlējies piegādāt Preci, kas audzēta vai ražota ar bioloģiskās lauksaimniecības ražošanas metodēm (turpmāk - BL) vai atbilst nacionālās pārtikas kvalitātes shēmas (turpmāk -NPKS) prasībām, vai atbilst lauksaimniecības produktu integrētās audzēšanas (turpmāk - LPIA) prasībām, šos produktus Piegādātājs piegādā ar transportlīdzekļiem, kuri atbilst EURO5 vai EURO6 atgāzu emisijas standartiem, un ko ir apliecinājis, piesakoties iepirkumam.
6.3. Nodrošinot iespēju veikt Līguma 6.4.4.punktā noteiktās kvalitātes pārbaudes, Piegādātājs nodrošina, ka:
6.3.1. pārtikas produkti, kas atbilst bioloģiskās lauksaimniecības vai nacionālās pārtikas kvalitātes shēmas, vai lauksaimniecības produktu integrētās audzēšanas  prasībām, ir attiecīgi marķēti;
6.3.2. Preču pavadzīmēs tiek norādīta informācija, kas nodrošina pārtikas produktu ar paaugstinātu kvalitāti izsekojamību (izcelsmes valsts, kvalitātes marķējuma kodi, sertifikāta Nr., lēmuma Nr. u.c.).
6.4. Pasūtītāja pienākumi un tiesības:
6.4.1. pieņemt saskaņā ar šo Līgumu veikto Preču piegādi ar Piegādātāju saskaņotā laikā;
6.4.2. pirms Preces pieņemšanas Pasūtītāja atbildīgajai personai ir pienākums kontrolēt  Tehniskā un Finanšu piedāvājumā noteikto prasību izpildi.
6.4.3. veikt samaksu par Līguma termiņā veikto Preču piegādi saskaņā ar šā Līguma nosacījumiem;
6.4.4. Pasūtītājs ir tiesīgs papildus Piegādātāja veikt piegādātās Preces izcelsmes un kvalitātes pārbaudes par:
6.4.4.1. to, vai tiek piegādāti Tehniskajā piedāvājumā norādītie NPKS vai BL, vai LPIA atbilstoši produkti;
6.4.4.2. piegādātās Preces izcelsmi un kvalitāti, un to, vai piegādātā Prece ir atbilstoši marķēta;
6.4.5. to, kā tiek izpildīti citi Līguma nosacījumi. 
6.4.6. Pasūtītājam ir tiesības pārbaudīt faktisko transporta līdzekļu, ko Piegādātājs izmanto produktu piegādei, atbilstību iesniegtajam sarakstam (atbilstību Euro 5 vai Euro 6 atgāzu emisijas standartiem).
6.4.7. Piegādātājam Līguma izpildes laikā ir saistoša Piegādātāja saimnieciski visizdevīgākā piedāvājumā vērtēšanas kritēriju izpildei iesniegta informācija un apliecinājumi.

7. NEPĀRVARAMA VARA

7.1. Šī Līguma izpratnē Nepārvarama vara nozīmē notikumu, kas ir ārpus Puses pamatotas kontroles un kas padara Pusei savu, no šā Līguma izrietošo saistību izpildi par neiespējamu.
7.2. Puses nespēja pildīt kādu no savām saistībām saskaņā ar Līgumu netiks uzskatīta par šī Līguma laušanu vai saistību nepildīšanu, ja Puses nespēja izriet no Nepārvaramas varas notikuma, ja Puse, kuru ietekmējis šāds notikums:
7.2.1. ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu šī Līguma noteikumus, 
7.2.2. ir informējusi otru Pusi pēc iespējas ātrāk par šāda notikuma iestāšanos.

8. LĪGUMA DARBĪBAS TERMIŅŠ

8.1. Šis Līgums stājas spēkā tā parakstīšanas dienā  un ir spēkā 12 mēnešus vai līdz Pušu saistību izpildei, atkarībā no tā, kurš nosacījums tiek izpildīts kā pirmais. 
8.2. Līgums var tikt pārtraukts, ja kāda no Pusēm saskaņā ar šo Līgumu to lauž vienpusēji. 
[bookmark: _GoBack].

9. LĪGUMA GROZĪŠANA UN IZBEIGŠANA

9.1. Līgumu var grozīt, papildināt vai mainīt Līguma nosacījumus (izņemot Līgumā iekļauto Preču kvalitāti, apjoma un summas palielināšanu), lai tā izpilde būtu Pusēm izdevīga, noformējot rakstisku Pušu vienošanos, kas kļūst par šī Līguma neatņemamu sastāvdaļu. Jebkuri Līguma grozījumi izdarāmi ievērojot Publisko iepirkumu likuma 61. pantā noteikto, un Līgumā tieši paredzētus gadījumus.
9.2. Pasūtītājs var vienpusēji pārtraukt šo Līgumu, paziņojot par to tefoniski vai izmantojot e-pastu vienu dienu iepriekš Piegādātajam, gadījumā, ja:
9.2.1. Piegādātājs nav piegādājis Preci Pasūtītāja pieprasītajā un Līgumā paredzētajā laikā.
9.2.2. Piegādātājs piegādā neatbilstošu Preci. Par neatbilstošu šai Līgumā tiek uzskatīta Tehniskajam un Finanšu piedāvājumam neatbilstoša Prece, tās kvalitāte un iepakojums, veids, sortiments, daudzums, cena (nevar būt lielāka par Līgumā X.pielikumā norādīto), vai arī Preces ar paaugstinātu kvalitātes līmeni prasību neievērošana.
9.2.3. Piegādātājs nav ievērojis Preces glabāšanas, iesaiņojuma, transportēšanas vai Preces nodošanas – pieņemšanas prasības;
9.2.4. Ja  Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.2.5. Pasūtītājam ir tiesības vienpusēji izbeigt Līgumu, ja Līguma izpildes laikā uz Piegādātāju ir attiecināmas 2022.gada 8.aprīļa Eiropas Komisijas Padomes regulas (ES) 2022/576, ar kuru groza Regulu (ES) Nr.833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1.punktā noteiktās sankcijas.
9.3. Puses ir atbildīgas par līgumsaistību neizpildi atbilstoši Latvijas Republikas spēkā esošajos normatīvajos aktos noteiktajā kārtībā.
9.4. Puses ir atbrīvotas no atbildības par šo Līgumu, ja līgumsaistību izpilde ir kļuvusi neiespējama no abām Pusēm neatkarīgu nepārvaramas varas apstākļu dēļ.

10. STRĪDU IZSKATĪŠANAS KĀRTĪBA

10.1. Puses pieliks visa pūles, lai atrisinātu visus strīdus, kas izriet vai rodas saistībā ar šo Līgumu vai tā interpretāciju.
10.2. Jebkuru strīdu Pušu starpā par jautājumiem, kas izriet no šā Līgumu un ko neizdodas atrisināt 30 (trīsdesmit) dienu laikā pēc tam, kad viena no Pusēm saņēmusi otras Puses pieprasījumu strīda risinājumam, Pasūtītājs un Piegādātājs ir tiesīgs vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem.

11. CITI NOTEIKUMI

11.1. Pasūtītājs nosaka, ka par pasūtījuma pieņemšanu atbildīgās personas no Pasūtītāja puses katrā piegādes vietā ir atbildīgas par:
11.1.1. Pasūtījumu veikšanu atbilstoši šī Līguma noteikumiem;
11.1.2. Pasūtījumu izpildes termiņu ievērošanu un kontroli;
11.1.3. Pasūtījumu trūkumu novēršanas kontroli un koordinēšanu;
11.1.4. Preču pieņemšanu un akta sastādīšanu atbilstoši šī Līguma noteikumiem;
11.1.5. Pasūtītāja informēšanu par problēmām Līguma izpildē.
11.2. Līguma izpildei Piegādātājs nosaka šādu pārstāvi:
	Piegādātāja pārstāvis:
Vārds, Uzvārds, amats: ________________,
Tālruņa nr.: ________________,
E-pasta adrese: _____________________.


11.3. Piegādātājs nosaka, ka tā pārstāvis ir atbildīgs par:
11.3.1. Preču piegādes organizēšanu atbilstoši šī Līguma noteikumiem;
11.3.2. Darbības koordinēšanu šī Līguma ietvaros;
11.3.3. Rēķinu sagatavošanu;
11.3.4. Pasūtījumu izpildes termiņu ievērošanu un kontroli;
11.3.5. Pasūtījumu trūkumu novēršanas kontroli un koordinēšanu;
11.3.6. Risinājumu rašanu Līguma izpildes problēmu novēršanai.
11.4. Lai nodrošinātu šajā Līgumā noteikto saistību pilnīgu izpildi, šajā Līgumā noteiktos pienākumus Puses var pilnvarot veikt darbiniekus, kas nav norādīti šajā Līgumā, katrā attiecīgajā gadījumā rakstiski informējot otru Pusi.
11.5.  Ja kāds no šī Līguma noteikumiem zaudē juridisku spēku, tad tas neietekmē pārējo šī Līguma noteikumu spēkā esamību.
11.6. Pusēm ir jāinformē vienai otra vienas nedēļas laikā par savu rekvizītu (nosaukuma, adreses, norēķinu rekvizītu u.tml.) maiņu rakstiski, to apstiprinot ar parakstu. Šādā gadījumā atsevišķi Līguma grozījumi netiek gatavoti.
11.7. Puses apņemas neizpaust trešajām personām konfidenciālo informāciju, kas tām kļuvusi zināma, pildot šī Līguma noteikumus, bez abpusējas saskaņošanas.
11.8. Līgums un tā pielikumi sagatavots latviešu valodā uz 7 (septiņām) lapām, parakstīts ar drošu elektronisko parakstu, kas satur laika zīmogu.
11.9. Iepirkuma “Pārtikas produktu piegāde atbilstoši ZPI kritērijiem”, identifikācijas Nr. VT 2026/11, nolikums, Piegādātāja piedāvājums ir saistošs šī Līguma izpildē.
11.9.1. Līgumam ir  X. pielikumi, kas ir šī Līguma neatņemama sastāvdaļa:
11.9.1.1. 1.pielikums - Iepirkuma X.daļas Tehniskais un Finanšu piedāvājums uz _____ lapām (ja vairākas daļas – arī pārējiem Tehniskais un Finanšu piedāvājums) ;
11.9.1.2. 2.pielikums - Akts uz vienas lapas.

